
 JUDEŢUL HUNEDOARA

CONSILIUL LOCAL AL MUNICIPIULUI VULCAN
PROCES – VERBAL 
             Încheiat azi, 25.06.2026, cu ocazia şedinţei ordinare a Consiliului Local  al  Municipiului Vulcan, întrunită în temeiul art. 134 și întocmit conform prevederilor art. 138, alin. (13)  din O.U.G                     nr. 57/2019 privind Codul administrativ. Consilierii locali au fost convocați telefonic, invitația la ședință și materialele au fost transmise în format electronic.

            Ședinţa este legal constituită fiind prezenţi  19 consilieri din cei 19 consilieri în funcție.

            La şedinţă  participă, pe dl primar Merișanu Cristian (online), dna  secretar general   Mihaela Rogobete, dna consilier juridic  Merișanu Ioana ,  reprezentanti mass-media și cetățeni.
           Dna secretar  face apelul nominal şi fiind prezenţi 19 consilieri din cei 19 consilieri locali în funcție, şedinţa se poate desfăşura în condiţiile legii. 

            Ca urmare, deschide lucrările şedinţei, menţionând că prin Dispoziţia nr. 387/2026 a fost convocată şedinţa ordinară a Consiliului Local al Municipiului Vulcan .

           Dna secretar Rogobete Mihaela supune la vot procesul-verbal al ședinței din data de 12.06.2026. 
          Supus la vot  procesul-verbal al ședinței din data de 12.06.2026 este aprobat cu unanimitate de voturi.  
          Dna secretar Rogobete Mihaela supune la vot procesul-verbal al ședinței din data de 16.06.2026. 

          Supus la vot  procesul-verbal al ședinței din data de 16.06.2026 este aprobat cu unanimitate de voturi.  
          Dna secretar Rogobete Mihaela aduce la cunoștință că pentru toate  proiectele de hotărâre  a fost emis avizul comisiilor de specialitate.

           Dna secretar Rogobete Mihaela dă cuvântul dlui Govor Florin pentru a prelua conducerea şedinţei. 
         Dl consilier Govor Florin solicită retragerea de pe ordinea de zi  a Proiectului de hotărâre  privind aprobarea valorii îmbunătățirilor aduse imobilului situat în municipiul Vulcan, Paroșeni, Nr. 1A, Jud. Hunedoara, înscris în CF 62624 Vulcan, nr. crt. A1, nr. crt. A1, A1.1, A1.2, A 1.3, A1.4, A1.5, nr. cad. 62624, 62624-C1, 62624-C2, 62624-C3, 62624-C4, 62624-C5 și compensarea acestora cu prețul de adjudecare rezultat în urma licitației publice.
           Dl primar spune că acest proiect de hotărâre îndeplinește toate condițiile legale și de oportunitate și nu are motive pentru a îl retrage de pe ordinea de zi.
           Dl consilier Govor Florin dă cuvântul dlui viceprimar Andraș Emil  care  îl înlocuiește pe dl. primar și prezintă proiectul ordinii de zi:
        1.PROIECT DE HOTĂRÂRE privind propunerea de atribuire în proprietatea solicitanților Lăcătuș Petru-Marius și Lăcătuș Mădălina, prin Ordin al Prefectului, a unei suprafețe de teren intravilan, aferent  casei de locuit și anexelor gospodăreşti, precum şi curţii şi grădinii din jurul acestora, aflat pe raza UAT Vulcan, proprietarului construcțiilor, conform art. 27 alin. 2^3  din Legea nr. 18/1991 a fondului funciar, republicată, cu modificările și completările ulterioare.
                                                                                             Iniţiator: Primarul municipiului Vulcan
      2.PROIECT DE HOTĂRÂRE privind propunerea de atribuire în proprietatea solicitantului Trestian Cornel prin Ordin al Prefectului, a unei suprafețe de teren intravilan, aferent  casei de locuit și anexelor gospodăreşti, precum şi curţii şi grădinii din jurul acestora, aflat pe raza UAT Vulcan, proprietarului construcțiilor, conform art. 27 alin. 2^3  din Legea nr. 18/1991 a fondului funciar, republicată, cu modificările și completările ulterioare.
                                                                                               Iniţiator: Primarul municipiului Vulcan
        3. PROIECT DE HOTĂRÂRE  privind propunerea de atribuire în proprietatea solicitanților Rus Eugen și Rus Elena prin Ordin al Prefectului, a unei suprafețe de teren intravilan, aferent  casei de locuit și anexelor gospodăreşti, precum şi curţii şi grădinii din jurul acestora, aflat pe raza UAT Vulcan, proprietarului construcțiilor, conform art. 27 alin. 2^3  din Legea nr. 18/1991 a fondului funciar, republicată, cu modificările și completările ulterioare.
                                                                                            Iniţiator: Primarul municipiului Vulcan
4.PROIECT DE HOTĂRÂRE privind propunerea de atribuire în proprietatea solicitanților Kakucs Gabriella, Kakucs Erika-Monica, Kakucs Lȧszló-Attila, Kakucs Ana-Maria și Kakucs Kaba Kund prin Ordin al Prefectului, a unei suprafețe de teren intravilan, aferent  casei de locuit și anexelor gospodăreşti, precum şi curţii şi grădinii din jurul acestora, aflat pe raza UAT Vulcan, proprietarului construcțiilor, conform art. 27 alin. 2^3  din Legea nr. 18/1991 a fondului funciar, republicată, cu modificările și completările ulterioare.
                                                                                              Iniţiator: Primarul municipiului Vulcan
5.PROIECT DE HOTĂRÂRE privind aprobarea dării în folosință gratuită a unităților de învățământ beneficiare,a bunurilor achiziționate în cadrul proiectului „DOTAREA CU MOBILIER, MATERIALE DIDACTICE ȘI ECHIPAMENTE DIGITALE A ȘCOLILOR DIN VULCAN, JUDEȚUL HUNEDOARA”, cod F-PNRR-Dotari-2023-4552, Componenta C15: Educație.
                                                                                         Iniţiator: Primarul municipiului Vulcan
6.PROIECT DE HOTĂRÂRE privind aprobarea trecerii din domeniul public în domeniul privat al Municipiului Vulcan a unor imobile terenuri situate in Municipiul Vulcan
                                                                                         Iniţiator: Primarul municipiului Vulcan
7.PROIECT DE HOTĂRÂRE pentru aprobarea Devizului general actualizat și Indicatorilor tehnico economici pentru investiția   „ Mobilitatea urbană verde – Dezvoltarea rețelei de piste pentru biciclete în Municipiul Vulcan” si a cheltuielilor eligibile și neeligibile ale proiectului de investiții.
                                                                                         Iniţiator: Primarul municipiului Vulcan

8.PROIECT DE HOTĂRÂRE privind aprobarea valorii îmbunătățirilor aduse imobilului situat în municipiul Vulcan, Paroșeni, Nr. 1A, Jud. Hunedoara, înscris în CF 62624 Vulcan, nr. crt. A1, nr. crt. A1, A1.1, A1.2, A 1.3, A1.4, A1.5, nr. cad. 62624, 62624-C1, 62624-C2, 62624-C3, 62624-C4, 62624-C5 și compensarea acestora cu prețul de adjudecare rezultat în urma licitației publice.
                                                                                        Iniţiator: Primarul municipiului Vulcan
9.PROIECT DE HOTĂRÂRE pentru aprobarea structurii pe specialități a Comisiei Sociale de Analiză și Soluționare a cererilor de atribuire a locuințelor pentru tineri și a Comisiei Sociale de Analiză și Soluționare a contestațiilor privind analiza cererilor de atribuire a locuintelor pentru tineri construite prin ANL, precum și desemnarea consilierilor locali care vor face parte din aceste comisii.

                                                                                               Iniţiator:Viceprimarul municipiului Vulcan  
10. PROIECT DE HOTĂRÂRE privind actualizarea Listei de priorităţi a solicitanţilor îndreptăţiti la repartizarea, cu titlu de închiriere, a unei locuinţe sociale din  municipiul Vulcan.

                                                                                     Iniţiator:Viceprimarul municipiului Vulcan
11. PROIECT DE HOTĂRÂRE   privind repartizarea unor locuințe sociale situate pe strada Căprioara,   nr. 3,  bl. C1 și bl.C3.
                                                                                         Iniţiator:Viceprimarul municipiului Vulcan
12. Diverse  
Supus la vot, proiectul ordinii de zi este aprobat cu unanimitate de voturi.   
       Dl consilier Govor Florin prezintă consiliului local solicitările depuse de către dl Mihaiasă Lucian nr. 28836/23.06.2026, nr. 28024/24.06.2026, nr. 27970/24.06.2026 și 28151/25.06.2026, prin care solicită amânarea dezbaterii și votării proiectului de hotărâre privind aprobarea valorii îmbunătățirilor aduse imobilului situat în municipiul Vulcan, Paroșeni, Nr. 1A, Jud. Hunedoara, înscris în CF 62624 Vulcan, nr. crt. A1, nr. crt. A1, A1.1, A1.2, A 1.3, A1.4, A1.5, nr. cad. 62624, 62624-C1, 62624-C2, 62624-C3, 62624-C4, 62624-C5 și compensarea acestora cu prețul de adjudecare rezultat în urma licitației publice și o serie de acte justificative referitor la acest proiect.
          Dl consilier Govor Florin dă cuvântul dlui viceprimar care prezintă punctul nr. 1 de pe ordinea de zi:
                 Dl viceprimar  prezintă Proiectul de hotărâre și Referatul de aprobare privind propunerea de atribuire în proprietatea solicitanților Lăcătuș Petru-Marius și Lăcătuș Mădălina, prin Ordin al Prefectului, a unei suprafețe de teren intravilan, aferent  casei de locuit și anexelor gospodăreşti, precum şi curţii şi grădinii din jurul acestora, aflat pe raza UAT Vulcan, proprietarului construcțiilor, conform art. 27 alin. 2^3  din Legea nr. 18/1991 a fondului funciar, republicată, cu modificările și completările ulterioare.
       Dl consilier Govor Florin invită la discuții pe fond.
    Nefiind discuţii pe fond, dl consilier Govor Florin supune la vot  proiectul de hotărâre care este  aprobat cu   19  voturi  „pentru” .
         Dl consilier Govor Florin dă cuvântul dlui dlui viceprimar care prezintă punctul nr. 2 de pe ordinea de zi:
         Dl viceprimar  prezintă Proiectul de hotărâre și Referatul de aprobare privind propunerea de atribuire în proprietatea solicitantului Trestian Cornel prin Ordin al Prefectului, a unei suprafețe de teren intravilan, aferent  casei de locuit și anexelor gospodăreşti, precum şi curţii şi grădinii din jurul acestora, aflat pe raza UAT Vulcan, proprietarului construcțiilor, conform art. 27 alin. 2^3  din Legea nr. 18/1991 a fondului funciar, republicată, cu modificările și completările ulterioare.
          Dl consilier Govor Florin invită la discuții pe fond.
          Dl consilier Govor Florin solicită câteva lămuriri suplimentare.
       Nefiind discuţii pe fond, dl consilier Govor Florin supune la vot  proiectul de hotărâre,  care este  aprobat cu   19  voturi  „pentru” .

            Dl consilier Govor Florin dă cuvântul dlui viceprimar care prezintă punctul nr. 3 de pe ordinea de zi:
                  Dl viceprimar  prezintă Proiectul de hotărâre și Referatul de aprobare privind propunerea de atribuire în proprietatea solicitanților Rus Eugen și Rus Elena prin Ordin al Prefectului, a unei suprafețe de teren intravilan, aferent  casei de locuit și anexelor gospodăreşti, precum şi curţii şi grădinii din jurul acestora, aflat pe raza UAT Vulcan, proprietarului construcțiilor, conform art. 27 alin. 2^3  din Legea nr. 18/1991 a fondului funciar, republicată, cu modificările și completările ulterioare.

                   Dl consilier Govor Florin invită la discuții pe fond.

        Nefiind discuţii pe fond, dl consilier Govor Florin supune la vot  proiectul de hotărâre,  care este  aprobat cu   19  voturi  „pentru” .
         Dl consilier Govor Florin dă cuvântul dlui viceprimar care prezintă punctul nr. 4 de pe ordinea de zi:
          Dl viceprimar  prezintă Proiectul de hotărâre și Referatul de aprobare privind propunerea de atribuire în proprietatea solicitanților Kakucs Gabriella, Kakucs Erika-Monica, Kakucs Lȧszló-Attila, Kakucs Ana-Maria și Kakucs Kaba Kund prin Ordin al Prefectului, a unei suprafețe de teren intravilan, aferent  casei de locuit și anexelor gospodăreşti, precum şi curţii şi grădinii din jurul acestora, aflat pe raza UAT Vulcan, proprietarului construcțiilor, conform art. 27 alin. 2^3  din Legea nr. 18/1991 a fondului funciar, republicată, cu modificările și completările ulterioare.
          Dl consilier Govor Florin invită la discuții pe fond.

        Nefiind discuţii pe fond, dl consilier Govor Florin supune la vot  proiectul de hotărâre,  care este  aprobat cu   19  voturi  „pentru” .
             Dl consilier Govor Florin dă cuvântul dlui  viceprimar care prezintă punctul nr. 5 de pe ordinea de zi:
            Dl primar  prezintă Proiectul de hotărâre și Referatul de aprobare privind aprobarea dării în folosință gratuită a unităților de învățământ beneficiare,a bunurilor achiziționate în cadrul proiectului „DOTAREA CU MOBILIER, MATERIALE DIDACTICE ȘI ECHIPAMENTE DIGITALE A ȘCOLILOR DIN VULCAN, JUDEȚUL HUNEDOARA”, cod F-PNRR-Dotari-2023-4552, Componenta C15: Educație.
        Dl consilier Govor Florin invită la discuții pe fond.
        Dna consilier Mois Marinela și dna consilier  Constantin Claudia nu votează pentru a nu fi în conflict de interese.

      Nefiind discuţii pe fond, dl consilier Govor Florin supune la vot  proiectul de hotărâre,  care este  aprobat cu   17  voturi  „pentru”  și 2 ”nu au votat” .
          Dl consilier Govor Florin dă cuvântul dlui viceprimar care prezintă punctul nr. 6 de pe ordinea de zi:
          Dl primar  prezintă Proiectul de hotărâre și Referatul de aprobare privind aprobarea trecerii din domeniul public în domeniul privat al Municipiului Vulcan a unor imobile terenuri situate in Municipiul Vulcan
          Dl consilier Govor Florin invită la discuții pe fond.
        Nefiind discuţii pe fond, dl consilier Govor Florin supune la vot  proiectul de hotărâre,  care este  aprobat cu   19  voturi  „pentru”.
          Dl consilier Govor Florin dă cuvântul dlui viceprimar care prezintă punctul nr. 7 de pe ordinea de zi:
             Dl viceprimar  prezintă Proiectul de hotărâre și Referatul de aprobare pentru aprobarea Devizului general actualizat și Indicatorilor tehnico economici pentru investiția   „ Mobilitatea urbană verde – Dezvoltarea rețelei de piste pentru biciclete în Municipiul Vulcan” si a cheltuielilor eligibile și neeligibile ale proiectului de investiții.Dl viceprimar spune că din eroare Devizul a fost calculat fără TVA și propune amendamnet înlocuirea anexei 1 .
          Dl consilier Govor Florin invită la discuții pe fond.
          Dna consilier Madaras Tatiana întreabă dacă s-a făcut recepția lucrărilor și dacă nu, să se verifice pistele pentru că atunci când plouă stă apa pe ele.
       Nemaifiind discuţii pe fond, dl consilier Govor Florin supune la vot  amendamentul care este aprobat cu unanimitate de voturi.

      Apoi supune la vot  proiectul de hotărâre,  care este  aprobat cu   19  voturi  „pentru” .
          Dl consilier Govor Florin dă cuvântul dlui viceprimar care prezintă punctul nr. 8 de pe ordinea de zi:

         Dl primar  prezintă Proiectul de hotărâre și Referatul de aprobare privind aprobarea valorii îmbunătățirilor aduse imobilului situat în municipiul Vulcan, Paroșeni, Nr. 1A, Jud. Hunedoara, înscris în CF 62624 Vulcan, nr. crt. A1, nr. crt. A1, A1.1, A1.2, A 1.3, A1.4, A1.5, nr. cad. 62624, 62624-C1, 62624-C2, 62624-C3, 62624-C4, 62624-C5 și compensarea acestora cu prețul de adjudecare rezultat în urma licitației publice.
   Dl consilier Govor Florin și apoi invită la discuții pe fond.
          Dl consilier Govor Florin spune proiectul a primit aviz negativ, și întreabă dacă pentru acest proiect de hotărâre este necesar votul a 2/3 dintre consilieri pentru a fi adoptat.
          Dna secretar explică că acest proiect este despre o constatare , nu despre patrimoniu.
          Dl consilier Govor Florin  ia cuvântul și spune că acest chiriaș nu a venit in fața Consiliului Local cu acele lucrări efectuate ci doar in fața primarului și citește adresa din 07.03.2018 prin care dl. primar Gh.Ile menționa faptul că lucrările de reabilitare se vor realiza pe cheltuiala locatarului. Apoi spune că prin convenția 18444/12.12.2024 a fost recunoscută datoria și întreabă în baza cărei hotărâri ale CL a fost semnată aceasta convenție. Apoi întreabă consilierii dacă își amintesc să fii trecut această hotărâre prin CL. I se răspunde că nu și atunci cere explicații doamnei secretar. 

          Dna secretar explică că toate lucrările de modernizare ale cabanei au fost transmise primăriei, avem aparatul de specialitate al primarului și au fost făcute cu acordul primăriei. În contractul de închiriere locatarul are obligația de  a face reabilitări, tocmai pentru a nu fi fost în situația ca acest imobil să  ajungă ruină.Indiferent cine câștiga licitația , compensarea era în sarcina noastră.Convenția și Nota constatatoare a lucrărilor nu produce efecte juridice, motiv pentru care se vine cu acest proiect de hotărâre. 
        Dl consilier Govor Florin  întreabă în baza cărui mandat legal a fost recunoscută această convenție dacă nu există un HCL în acest sens și cine l-a împuternicit pe domnul primar să împovăreze municipiul cu 2,9 milioane de lei. 

          Dl primar explică că la acel moment,cand a fost dat în închiriere,  imobilul era într-o stare avansată de degradare, si dacă acest imobil nu era preluat , ajungea ca și cabana de la Brazi.

          Dl consilier Govor Florin  întreabă dacă la licitație această datorie a fost pusă în caietul de sarcini pentru ca fiecare om care a luat acest caiet să fie informat asupra datoriei. Apoi o întreabă pe dna secretar dacă toți participanții au beneficiat de egalitate de tratament si informare.
Dna secretar spune că da, a fost o licitație publică, transparentă și se putea prezenta oricine .

         Dl consilier Govor Florin întreabă cine își asumă legalitatea acestei propuneri , pentru că nu este aviz de la comisia juridică.
         Dna secretar spune că dânsa își asumă legalitatea prin semnătura.
          Dl consilier Govor Florin spune că evaluatorul menționează că evaluarea nu este conform standardelor ANEVAR.
         Dl consilier Stan Eugen îl intreabă pe domnul Govor că atunci cum a semnat evaluatorul evaluarea ? 

           Dl consilier Govor Florin  îi spune că bine a punctat si îl felicită pentru acest lucru.

           Dna secretar spune că evaluatorul își asumă cele scrise prin semnătură.

          Dl consilier Govor Florin  spune apoi că departamentul contabil avea obligația legală de a raporta datoria la DGFP Deva și datoria trebuia să fie raportată pe platformă conform legii. Apoi întreabă că dacă ulterior se constată că această creanță nu era legal fundamentată cine își asumă răspunderea juridică și patrimonială?  

        Dna secretar spune că ea nu face cercetare penală. 
          Dl consilier Govor Florin solicită să vină cineva de la contabilitate.

          Dna secretar spune că șeful serviciului  este în concediu.
         Dl primar îi spune dlui Govor că a avut timp de vineri să solicite ce informații dorea de la compartimentele de specialitate. La momentul organizării licitației publice, valoarea de pornire a fost fundamentată pe un raport de evaluare care a avut în vedere imobilul în starea existentă la acea dată, incluzând și îmbunătățirile realizate asupra acestuia.Ulterior, pentru determinarea distinctă a contravalorii lucrărilor executate de chiriaș/adjudecatar, a fost întocmit un raport de evaluare separat, având ca obiect exclusiv cuantificarea valorii îmbunătățirilor aduse imobiluluiIn prezent conform acestei evaluări, îmbunătățirile au fost stabilite 2.744.980 lei (inclusiv T.V.A), prețul de adjudecare rezultat în urma licitației publice reflectă valoarea de piață a imobilului la momentul vânzării, inclusiv aportul îmbunătățirilor existente. Îmbunătățirile realizate asupra imobilului sunt susținute prin documente justificative, respectiv devize de lucrări și facturi fiscale, depuse de către beneficiarul lucrărilor și înregistrate la nivelul autorității administrației publice locale.Deci, cu acordul instituției a făcut acele lucrări, și dacă nu câștiga el licitația, aceste lucrări trebuiau compensate de către noi.
            Dl consilier Govor Florin spune că aveam obligația de a raporta această datorie anexa 40 . 
            Dna consilier Loriana Farkas  spune că avizul negativ al comisiei economice nu se referă la existența lucrărilor, ci la faptul că 80% din facturi provin de la societăți afiliate , și prețul este cu TVA și întreabă dacă acesta a fost dedus.
            Dl primar spune că aceasta nu este o datorie către cineva , a fost o investiție , cabana ajungea în ruină pentru că noi nu ne permiteam aceste investiții, raportul de evaluare a fost făcut cu toate modernizările incluse.
          Dna secretar spune că la acea dată consiliul local a aprobat acea clauză referitoare la lucrările de investiții.

          Dl viceprimar Andraș Emil se arată nemulțumit de modul cum conduce dl președinte ședința, reproșându-i că tot l-a întrerupt si nu i-a dat cuvântul dlui primar,de faptul că i s-a adresat dnei secretar de parcă aceasta a fi fost la un interogatoriu  considerând un abuz din partea lui de a tot întrerupe interlocutorii și  faptul că își da cuvântul singur, monopolizând discuția.

          Se ia o pauză de 10 min.

          Dl consilier Barbu Pompiliu spune că mulțumește în mod expres investitorului  a adus cabana la acest stadiu de modernizare și spune că pentru mulți democrația a fost înțeleasă greșit, nu știe dacă toți vulcănenii merită efortul de te implica  având în vedere răutatea și reaua intenție a unora.
      Nemaifiind discuţii pe fond, dl consilier Govor Florin supune la vot  proiectul de hotărâre,  care este  aprobat cu   10  voturi  „pentru” și  9 voturi ”împotrivă”  .
           Dl consilier Govor Florin dă cuvântul dlui viceprimar care prezintă punctul nr. 9 de pe ordinea de zi:
          Dl primar  prezintă Proiectul de hotărâre și Referatul de aprobare pentru aprobarea structurii pe specialități a Comisiei Sociale de Analiză și Soluționare a cererilor de atribuire a locuințelor pentru tineri și a Comisiei Sociale de Analiză și Soluționare a contestațiilor privind analiza cererilor de atribuire a locuintelor pentru tineri construite prin ANL, precum și desemnarea consilierilor locali care vor face parte din aceste comisii.

           Dl consilier Govor Florin invită la discuții pe fond.
        Nefiind discuţii pe fond, dl consilier Govor Florin supune la vot  proiectul de hotărâre,  care este  aprobat cu   19  voturi  „pentru” .
     .
             Dl consilier Govor Florin dă cuvântul dlui viceprimar care prezintă punctul nr. 10 de pe ordinea de zi:
         Dl primar  prezintă Proiectul de hotărâre și Referatul de aprobare privind actualizarea Listei de priorităţi a solicitanţilor îndreptăţiti la repartizarea, cu titlu de închiriere, a unei locuinţe sociale din  municipiul Vulcan.
           Dl consilier Govor Florin invită la discuții pe fond.
        Nefiind discuţii pe fond, dl consilier Govor Florin supune la vot  proiectul de hotărâre,  care este  aprobat cu   19  voturi  „pentru” .
           Dl consilier Govor Florin dă cuvântul dlui viceprimar care prezintă punctul nr. 11 de pe ordinea de zi:
       Dl primar  prezintă Proiectul de hotărâre și Referatul de aprobare privind repartizarea unor locuințe sociale situate pe strada Căprioara,   nr. 3,  bl. C1 și bl.C3.
           Dl consilier Govor Florin invită la discuții pe fond.
        Nefiind discuţii pe fond, dl consilier Govor Florin supune la vot  proiectul de hotărâre,  care este  aprobat cu   19  voturi  „pentru” .
10.Diverse.
  În continuare au fost discutate probleme din mun. Vulcan.

  Dl  consilier Govor Florin declară închisă şedinţa de consiliu.
 PREŞEDINTE DE ŞEDINŢĂ,                                       SECRETAR GENERAL
      consilier  Govor Florin                                                    Jr. Rogobete Mihaela

